20/12/2021 | Administración LocalMunicipal
San Sadurniño
Fondo Social 2021

ANUNCIO: MODIFICACIÓN DO REGULAMENTO DE ACCIÓN SOCIAL DO PERSOAL DO CONCELLO DE SAN SADURNIÑO O Pleno deste Concello aprobou na súa sesión do 5 de novembro de 2021 a modificación do Regulamento de acción social do persoal do Concello de San Sadurniño, co seguinte contido: 1. O artigo 40 do I Convenio colectivo do persoal laboral do Concello de San Sadurniño regula a constitución dun Fondo social para o persoal municipal.2. O obxecto deste regulamento é dar cumprimento ao dito artigo e definir as accións, contías e normas de xestión do Fondo social. Poderá beneficiarse do Fondo social todo o persoal do Concello de San Sadurniño, quer funcionario, quer laboral, coa excepción do recollido na aliña segunda do artigo 2 do citado Convenio colectivo, que estea en situación en activo.1. O Fondo social terá unha contía total de 5.000,00 euros.2. Esta contía terá carácter anual, e poderá sufrir incrementos, no caso que a normativa de aplicación o permita e que se acorde entre as partes.1. O Fondo social destinarase a reembolsar, totalmente ou en parte, a cantidade aboada polo persoal municipal no acceso aos seguintes servizos profesionais: · Servizos de odontoloxía · Servizos de oftalmoloxía · Servizos de audioloxía · Servizos de fisioterapia · Servizos de podoloxía · Servizos de ortopedia 2. O Fondo só cubrirá os servizos prestados directamente ás traballadoras e aos traballadores municipais. A cantidade dispoñible do Fondo social repartirase, ata esgotar o crédito, entre todas as solicitudes presentadas e que cumpran cos requisitos establecidos neste regulamento, cubrindo total ou parcialmente os gastos presentados. O persoal beneficiario recibirá como máximo o montante de gastos que xustifique, ou a cantidade máxima sinalada na aliña seguinte, segundo o seu grupo de clasificación. Debido a que, consonte o recollido no artigo 40 do I Convenio colectivo do persoal laboral, tenderase a unha distribución inversamente proporcional ao nivel xeral de ingresos de cada persoa beneficiaria, as cantidades máximas que se poderán recibir serán as seguintes, segundo o grupo de clasificación ao que pertenza o persoal beneficiario: · Grupo A1, I ou similar: 200,00 euros · Grupo A2, II ou similar: 300,00 euros · Grupo C1, III ou similar: 400,00 euros · Grupo C2, IV ou similar: 500,00 euros · Grupo Agrupación profesional, E, V ou similar: 600,00 euros 1. As persoas incluídas no ámbito de aplicación do Fondo social que queiran beneficiarse del deberán realizar unha solicitude, segundo o modelo que se estipule, onde reflectirá os gastos dos servizos con cobertura efectuados entre o 11 de novembro do ano anterior e o remate do prazo de solicitude.2. Asemade, deberán achegar coa solicitude as facturas e comprobantes dos referidos gastos.3. As solicitudes serán recollidas polo departamento de recursos humanos, e serán valoradas por unha comisión formada polo persoal do departamento e pola representación do persoal laboral e funcionario, que elevará á Alcaldía unha proposta de distribución do Fondo social.4. En caso de que existan discrepancias no seo da dita comisión sobre a aprobación da documentación xustificativa, convocarase á Mesa xeral negociadora, que será a que interprete este regulamento. O prazo de solicitude rematará o 10 de novembro de cada ano. O pagamento das achegas realizarase a finais de cada exercicio orzamentario. Nomeadamente o reembolso das cantidades correspondentes do Fondo social aboaranse coa nómina correspondente ao mes de novembro. A asemblea conxunta de todo o persoal municipal poderá modificar este regulamento, atendendo ás necesidades e intereses do colectivo. San Sadurniño, 15 de decembro de 2021 O Alcalde Secundino García Casal